Návrh rozpočtu Sociálnej poisťovne na rok 2009 
I. 	Očakávané výsledky hospodárenia Sociálnej poisťovne v roku 2008
Z bilancie hospodárenia Sociálnej poisťovne v roku 2008 (príloha č. 1) vyplýva, že oproti schválenému rozpočtu na rok 2008 (ďalej len „rozpočet“) sa očakávajú vyššie príjmy o 8 549 831 tis. Sk a vyššie výdavky o 5 997 535 tis. Sk. Vyššie príjmy súvisia predovšetkým s vyšším, ako v rozpočte zapracovaným, vymeriavacím základom, z ktorého povinné osoby platia poistné do fondov Sociálnej poisťovne, ako aj vyšším, ako v rozpočte predpokladaným počtom poistencov. Vyššie výdavky sa očakávajú predovšetkým z dôchodkového poistenia (DP)  z dôvodov, ktoré sú uvedené v ďalšom texte. Zostatok finančných prostriedkov vo fondoch Sociálnej poisťovne k 31. 12. 2008 by mal predstavovať 19 822 001 tis. Sk, po zohľadnení prostriedkov zo Štátnych finančných aktív Slovenskej republiky (ŠFA) v sume 17 100 000 tis. Sk určených na čiastočné financovanie transformačných nákladov dôchodkovej reformy vzniknutých v dôsledku zavedenia povinného kapitalizačného systému. Valorizácia dôchodkov od 1. júla 2008 by sa mala premietnuť vo výdavkoch sumou 3 411 380 tis. Sk (zodpovedá valorizácii dôchodkov vo výške 5,0 %). Valorizácia úrazových dávok sa prejaví vo výdavkoch sumou 11 959 tis. Sk.
Príjmy
Východiskom pre zostavenie očakávanej skutočnosti príjmov v roku 2008 bol skutočný vývoj príjmov z poistného a príspevkov na starobné dôchodkové sporenie (ďalej len „príspevky na SDS“) od zamestnancov, zamestnávateľov, samostatne zárobkovo činných osôb (SZČO) a dobrovoľne poistených osôb (DPO) spolu, ako aj vývoj dlžného poistného v roku 2007 a skutočný vývoj príjmov v roku 2008.
Na základe uvedeného sa očakávajú príjmy Sociálnej poisťovne v roku 2008 takéto:
	
	
	
	v tis. Sk

	Príjmy s vplyvom II. piliera
	Rozpočet 2008
	Očakávaná skutočnosť v roku 2008
	Rozdiel

	a
	1
	2
	3 (2-1)

	príjmy celkom
	148 592 733
	157 142 564
	8 549 831

	v tom:
	 
	 
	 

	príjmy z bežného poistného od ekonomicky aktívneho obyvateľstva (EAO)
	117 721 728
	124 098 538
	6 376 810

	poistné - dobrovoľný návrat z II. piliera do I. piliera
	3 565 000
	3 942 890
	377 890

	príjmy z dlžného poistného  
	4 505 900
	6 311 736
	1 805 836

	príjmy zo sankcií
	129 000
	129 000
	0

	príjmy z poistného od štátu
	4 717 333
	4 528 496
	-188 837

	príjmy od Sociálnej poisťovne
	23 307
	45 031
	21 724

	ostatné príjmy 
	17 405 790
	17 405 790
	0

	z toho príjmy zo ŠFA
	17 100 000
	17 100 000
	0

	príspevky na SDS zaplatené zamestnávateľom po uplynutí 60 dní
	412 414
	543 216
	130 802

	príjmy správneho fondu z príspevkov na SDS
	112 261
	123 236
	10 975

	príjmy správneho fondu z Európskeho sociálneho fondu
	0
	14 631
	14 631


V roku 2008 sa očakávajú celkové príjmy Sociálnej poisťovne vyššie oproti rozpočtu o 8 549 831 tis. Sk. Predpokladajú sa vyššie príjmy z bežného poistného od EAO o 6 376 810 tis. Sk a vyššie príjmy z úhrad dlžného poistného o 1 805 836 tis. Sk. Zároveň sa očakáva, že príjmy Sociálnej poisťovne z titulu predpokladaného návratu poistencov z II. piliera do I. piliera budú vo výške 3 942 890 tis. Sk, čo je o 377 890 tis. Sk viac ako bolo zapracované v rozpočte. 
Na príjmy z bežného poistného od EAO má vplyv o 2 107 945 tis. Sk vyšší, ako v rozpočte predpokladaný, odvod príspevkov na SDS. V očakávanej skutočnosti ostatných príjmov na starobné poistenie bol zapracovaný transfer finančných prostriedkov zo ŠFA v sume 17 100 000 tis. Sk, čo je o 7 764 957 tis. Sk menej ako výška predpokladaných postúpených príspevkov na SDS.
Príjmy z poistného od štátu (vrátane príjmov správneho fondu vo výške 0,5 % z príspevkov na SDS za poistencov štátu) sa, oproti rozpočtu, očakávajú nižšie o 188 003 tis. Sk. Na očakávané príjmy z poistného plateného štátom má vplyv najmä skutočnosť, že sa v nich prejavuje vyššia, ako v rozpočte uvažovaná, suma príspevkov na SDS. Kým v rozpočte sa uvažovalo s počtom sporiteľov 132 600, očakáva sa, že príspevky na SDS budú zúčtované priemerne za 145 754 sporiteľov.
Zvýšenie počtu poistencov, za ktorých platí poistné Sociálna poisťovňa, sa prejaví, oproti predpokladu zapracovanému v rozpočte, zvýšením príjmov od Sociálnej poisťovne o 21 724 tis. Sk (pri súčasnom zvýšení výdavkov). 
Výdavky 
Celkové výdavky fondov v roku 2008 sa predpokladajú v sume 154 038 405 tis. Sk.
Výdavky základného fondu nemocenského poistenia (ZFNP) sa v roku 2008 očakávajú vo výške 7 244 354 tis. Sk, čo je oproti rozpočtu (6 081 909 tis. Sk) viac o 1 162 445 tis. Sk. Suma výdavkov bola vykvantifikovaná v nadväznosti na skutočnú výšku výdavkov v roku 2007 a v mesiacoch január až august 2008. Pri prepočte bol zohľadnený vývoj ukazovateľov ovplyvňujúcich výšku výdavkov na nemocenské dávky za uvedené obdobie a vplyv makroekonomických ukazovateľov predložených Inštitútom finančnej politiky Ministerstva financií Slovenskej republiky (IFP MF SR) zo septembra 2008.  
Výdavky z dôchodkového poistenia (DP) na rok 2008 sú v rozpočte stanovené vo výške 133 261 857 tis. Sk. V roku 2008 sa očakávajú výdavky vo výške 137 458 904 tis. Sk, v tom základný fond starobného poistenia (ZFSP) 116 479 486 tis. Sk, základný fond invalidného poistenia (ZFIP) 20 979 418 tis. Sk, čo je viac o 4 197 047 tis. Sk.
Vyššie výdavky v roku 2008 v porovnaní s rozpočtom sa očakávajú z týchto dôvodov:
· v súvislosti s prechodom na euro bude 2. január 2009 nebankovým dňom. Sociálna poisťovňa musí poukázať Slovenskej pošte, a. s., zálohu nielen na prvú splatnosť v roku 2009, ale aj na ďalšie dve splatnosti výplaty dôchodkov v mesiaci január 2009 vo výške 1 435 000 tis. Sk,
·  zvýšenie počtu novopriznaných predčasných starobných dôchodkov vplyvom zákona č. 555/2007 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) o	1 526 373 tis. Sk,
· prekročenie výdavkov v roku 2007 o 	724 976 tis. Sk,
· vyššia než rozpočtom predpokladaná valorizácia dôchodkov (4,70 %). Na základe makroekonomických prognóz IFP MF SR bola pre rok 2008 spresnená výška valorizácie dôchodkov od 1. 7 2008 na 5,0 %, čo sa premietne zvýšením výdavkov o	195 466 tis. Sk,
· vyššie výdavky na starobné dôchodky na základe prepočtov podľa § 293k ods. 1 až 4 zákona o sociálnom poistení o	166 689 tis. Sk,
· vyššie výdavky na základe zmeny zákona o sociálnom poistení s účinnosťou od 1. 10. 2006, ktorá súvisí s prehodnotením invalidných dôchodkov na základe nálezu Ústavného súdu SR o	148 543 tis. Sk.
Výdavky ZFÚP na rok 2008 sa očakávajú vo výške 1 190 646 tis. Sk, čo je oproti rozpočtu viac o 22 082 tis. Sk. Kvantifikácia dávok vychádza zo skutočných výdavkov v roku 2007 a v mesiacoch január až august 2008, zohľadňuje rast miezd v hospodárstve SR a valorizáciu úrazových dávok s účinnosťou od 1. 7. 2008 o 5,0 %. 
Výdavky na valorizáciu úrazových dávok sa očakávajú v roku 2008 takto:
	Text
	Rok 2008

	Zvýšenie od 1.7. o (v %)
	5,0

	Výdavky na zvýšenie úrazových dávok podľa zákona o sociálnom poistení  (v tis. Sk)
	11 959


Výdavky základného fondu garančného poistenia (ZFGP) sa v roku 2008 očakávajú vo výške 999 953 tis. Sk, v tom výdavky na dávku garančného poistenia 123 000 tis. Sk a úhrada príspevkov na SDS nezaplatených zamestnávateľom do základného fondu príspevkov na SDS vo výške 876 953 tis. Sk, čo je o 25 126 tis. Sk viac, ako bolo zapracované v rozpočte.
Výdavky základného fondu poistenia v nezamestnanosti (ZFPvN) v roku 2008 sa očakávajú vo výške 1 869 840 tis. Sk, t. j. na úrovni rozpočtu. 
x  x  x
Sociálna poisťovňa v roku 2008 predpokladá postúpiť dôchodkovým správcovským spoločnostiam (DSS) príspevky na SDS v sume 24 864 957 tis. Sk, čo je o 2 107 945 tis. Sk viac, ako sa predpokladalo v rozpočte.
II. Návrh rozpočtu Sociálnej poisťovne na rok 2009 
Návrh rozpočtu Sociálnej poisťovne na rok 2009 (ďalej len „návrh rozpočtu“) je zostavený v podmienkach zákona o sociálnom poistení účinných k termínu spracovávania materiálu, pričom zohľadňuje skutočné výsledky hospodárenia Sociálnej poisťovne v roku 2007, očakávanú skutočnosť na rok 2008 a vplyv makroekonomických ukazovateľov IFP MF SR z 12. 9. 2008. Do návrhu rozpočtu bol zapracovaný vplyv navrhovanej novely zákona o sociálnom poistení  a novely č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov (ďalej len „zákon o starobnom dôchodkovom sporení“), ktorou sa súčasne dopĺňa zákon o sociálnom poistení.. 
Zmeny vyplývajúce z novely zákona o starobnom dôchodkovom sporení schválenej vládou Slovenskej republiky v roku 2008 sú zapracované takto :
· umožnenie fyzickej osobe, ktorá  ku dňu nadobudnutia účinnosti tohto zákona nie je sporiteľ, uzatvoriť do 30. júna 2009 zmluvu o starobnom dôchodkovom sporení. Zapracovaný predpoklad, že do II. piliera vstúpi 10 000 poistencov Sociálnej poisťovne sa premieta v znížení príjmov o 169 000 tis. Sk,
· umožnenie sporiteľovi, ktorý pred dňom nadobudnutia účinnosti tohto zákona uzatvoril zmluvu o starobnom dôchodkovom sporení alebo ktorému Sociálna poisťovňa určila dôchodkovú správcovskú spoločnosť, doručiť do 30. júna 2009 Sociálnej poisťovni písomné oznámenie, ktorého obsahom je prejav vôle nebyť zúčastnený na starobnom dôchodkovom sporení, čím zaniká jeho účasť na starobnom dôchodkovom sporení od prvého vzniku tejto účasti. Zapracovaný predpoklad z výstupu 150 000 sporiteľov by mal viesť k jednorazovému zvýšeniu príjmov o 6 974 000 tis. Sk a k ďalšiemu zvýšeniu príjmov z titulu zníženia objemu postúpených príspevkov na SDS. 
Zmeny vyplývajúce  z navrhovanej novely zákona o sociálnom poistení od 1. 1. 2009 sú v návrhu rozpočtu zapracované takto:
· predĺženie obdobia platenia poistného za vybraný okruh poistencov štátu, a to za poberateľky nemocenskej dávky materské, zvýši príjmy Sociálnej poisťovne od štátu o 145 000 tis. Sk,
· rozšírenie okruhu poistencov štátu o asistentov vykonávajúcich osobnú asistenciu fyzickej osoby s ťažkým zdravotným postihnutím najmenej 140 hodín mesačne by malo zvýšiť príjmy Sociálnej poisťovne od štátu o 45 000 tis. Sk,
· úprava minimálneho vymeriavacieho základu pre zamestnaných poberateľov invalidných dôchodkov a osoby mladšie ako 16, resp. 18 rokov, ktorí v súčasnosti platia zo zníženého vymeriavacieho základu vo výške 75 % resp. 50 % z minimálnej mzdy na 100% minimálnej mzdy predstavuje zvýšenie príjmov Sociálnej poisťovne o 400 000 tis. Sk,
· vylúčenie odmeny pri odchode do predčasného starobného dôchodku z vymeriavacieho základu na platenie poistného, by malo znížiť príjmy Sociálnej poisťovne o 10 000 tis. Sk,
· možnosť dodatočného zaplatenia poistného na dôchodkové poistenie predstavuje zvýšenie príjmov Sociálnej poisťovne v sume 30 000 tis. Sk,
· nové určenie sumy starobných dôchodkov priznaných pred 1. 1. 1988, zvýšenie výdavkov o 45 000 tis. Sk,
· zmena definície priemerného osobného mzdového bodu, zvýšenie výdavkov o 25 000 tis. Sk,
· zmena termínu zvyšovania dôchodkových dávok od 1. 1. , zvýšenie výdavkov o 4 967 409 tis. Sk,
· nález Ústavného súdu SR, ktorým sa upravuje osobitný spôsob valorizácie dôchodkových dávok v rokoch 2005 a 2006, zvýšenie výdavkov o 235 000 tis. Sk,
· dodatočné zaplatenie poistného na DP, zvýšenie výdavkov o 40 000 tis. Sk,
· zvýšenie úrazovej renty a pozostalostnej úrazovej renty, zvýšenie výdavkov o 10 000 tis. Sk,
· zmena valorizácie úrazových dávok od 1. 1., zvýšenie výdavkov o 10 000 tis. Sk.
Kvantifikácia príjmov Sociálnej poisťovne 
Predpokladá sa, že v roku 2009 príjmy Sociálnej poisťovne v bežnom roku (vrátane ostatných príjmov) dosiahnu výšku  173 377 533 tis. Sk. 
Z tejto sumy pripadá na:
· nemocenské poistenie (NP)	12 765 110 tis. Sk,
· starobné poistenie (SP)	93 372 459 tis. Sk,
z toho:	štát	3 111 869 tis. Sk,
	Sociálna poisťovňa	51 712 tis. Sk,
 	finančné prostriedky zo ŠFA	15 200 000 tis. Sk,
· invalidné poistenie (IP)	29 634 156 tis. Sk,
z toho štát	1 607 715 tis. Sk,
· úrazové poistenie (ÚP)	4 067 172 tis. Sk,
· garančné poistenie (GP)	1 201 742 tis. Sk,
· poistenie v nezamestnanosti (PvN)	8 856 691 tis. Sk,
· poistenie do rezervného fondu solidarity (RFS)	23 351 268 tis. Sk,
z toho:	štát	536 548 tis. Sk,
· príjmy správneho fondu 	128 935 tis. Sk.
Vybraté príspevky na SDS sa v roku 2009 predikujú 
vo výške		21 131 906 tis. Sk, 
z toho: 	štát	1 709 345 tis. Sk,
	Sociálna poisťovňa	4 871 tis. Sk.
Táto kvantifikácia vychádza zo:
· sadzieb pre platby poistného:
· NP 2,8 %; resp. 4,4 %,
· SP 18 %, v prípade sporiteľov 9 %,
· IP 6 %,
· ÚP 0,8 %,
· GP 0,25 %,
· PvN 2 %,
· RFS 4,75 %, resp. 2 % (štát).
· očakávanej skutočnosti v roku 2008,
· priemernej miery evidovanej nezamestnanosti 7,2 %,
· priemernej mzdy v  hospodárstve vo výške 23 957,– Sk,
· predpokladaného celkového priemerného počtu poistencov z registra Sociálnej poisťovne 2  225 768. Predpokladá sa, že poistné by malo byť odvádzané za:
· 1 957 102 zamestnancov na NP, SP a RFS, čo je oproti očakávanej skutočnosti v roku 2008 nárast o 1,12 %, na IP a PvN znížených o 35 197 (po dovŕšení dôchodkového veku, alebo ktorým bol priznaný predčasný starobný dôchodok, resp. ktorým bol priznaný starobný dôchodok). Ďalej sa predpokladá zníženie priemerného počtu poistencov o 69 200 na PvN o zamestnancov v štátnozamestnaneckom pomere v zmysle zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, zamestnancov v služobnom pomere v zmysle zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov, fyzických osôb vo výkone väzby v zmysle zákona č. 156/1993 Z. z. o výkone väzby v znení zákona č. 451/2002 Z. z.. V uvedenom počte je už zapracované zníženie o 4 187 príslušníkov Hasičského a záchranného zboru a Horskej záchrannej služby v zmysle schválenej novely zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov z 23. októbra 2007 a zníženie o 3 500 doktorandov v dennej forme doktorandského štúdia,  
· 219 015 SZČO, čo je oproti očakávanej skutočnosti v roku 2008 nárast o 1,12 %, 
·  32 067 DPO na NP, 38 588 DPO na DP a 49 651 DPO na PvN,
· 1 716 poberateľov úrazovej renty, za ktorých Sociálna poisťovňa platí poistné zo ZFÚP do ZFSP, 
· počtu 183 757 poistencov štátu,
· vymeriavacieho základu, z ktorého sa platí poistné zvýšené vo všetkých druhoch poistenia a za všetkých platiteľov o 7,82 % oproti očakávanej skutočnosti v roku 2008, čo v absolútnom vyjadrení predstavuje takýto vymeriavací základ na jednotlivé druhy poistenia:
· na jednotlivé druhy poistenia:
·  na NP:
· za zamestnancov vo výške 18 166,– Sk, 
· za SZČO vo výške 10 371,– Sk,
·  a za DPO vo výške 7 516,– Sk, 
· na SP:
· za zamestnancov vo výške 20 242,– Sk,
·  za SZČO vo výške 11 185,– Sk, 
· a za DPO vo výške 6 572,– Sk, 
· na IP:
· za zamestnancov vo výške 19 842,– Sk,  
· za SZČO vo výške 10 590,– Sk, 
· a za dobrovoľne poistené osoby vo výške 6 039,– Sk,  
· na ÚP za zamestnancov vo výške 21 330,- Sk,  
· na GP: 
· za zamestnancov vo výške 17 805,– Sk, 
· na PvN:
· za zamestnancov vo výške 19 864,– Sk, 
· a za dobrovoľne poistené osoby vo výške 6 937,– Sk, 
· do RFS:
· za zamestnancov vo výške 20 146,– Sk, 
· za SZČO vo výške 11 315,– Sk,  
· a za DPO vo výške 6 409,– Sk, 
· predikcie úspešnosti výberu poistného a príspevkov na SDS (ďalej len „úspešnosť výberu poistného“) vo výške 96,7 %, čo predstavuje zvýšenie o 0,65 percentuálneho bodu oproti očakávanej skutočnosti v roku 2008,
· predpokladu, že percento pracovnej neschopnosti pre chorobu a úraz bude na úrovni očakávanej skutočnosti v roku 2008, t. j. 3,5 %.
Príjmy z poistného od EAO v rokoch 2010 až 2012 sú stanovené indexom, ktorý sa odvíja od medziročného rastu priemernej mzdy v hospodárstve SR predikovaného IFP MF SR. Rešpektujú tiež všetky relevantné ukazovatele, ktoré boli použité pri rozpočtovaní príjmov v bežnom roku 2009.Úspešnosť výberu poistného sa v rokoch 2010 až 2012 predpokladá na úrovni 97,5 % a percento pracovnej neschopnosti pre chorobu a úraz bude na úrovni 3,5 %. 
Kvantifikácia výdavkov Sociálnej poisťovne 
Celkové výdavky v roku 2009 sa predpokladajú v sume 167 443 355 tis. Sk. 
ZFNP je určený na výplatu nemocenských dávok. Výdavky na nemocenské dávky na rok 2009 sa predpokladajú vo výške 7 922 898 tis. Sk. Suma výdavkov bola stanovená v nadväznosti na očakávanú skutočnosť výdavkov v roku 2008 (7 244 354 tis. Sk). Pri prepočte bol zohľadnený vývoj ukazovateľov ovplyvňujúcich výšku výdavkov na nemocenské dávky za obdobie január až august 2008 a vplyv makroekonomických ukazovateľov IFP MF SR zo septembra 2008.  
Výdavky ZFNP na roky 2010 až 2012 sa predpokladajú takéto:
	v tis. Sk
	Text
	Rok 2010
	Rok 2011
	Rok 2012

	a
	1
	2
	3

	Výdavky ZFNP
	8 620 113
	9 325 256
	10 136 554


V kvantifikácii bol zohľadnený najmä rast priemernej mzdy v hospodárstve SR. 
Výdavky z DP na rok 2009 sú stanovené vo výške 	149 829 331 tis. Sk,
v tom výdavky zo:
· ZFSP	127 402 990 tis. Sk,
· ZFIP	22 426 341 tis. Sk.
Výška výdavkov z DP na dôchodkové dávky je vykvantifikovaná na základe 
· očakávaných výdavkov v roku 2008 vo výške 136 023 904 tis. Sk,
· zníženia výdavkov z dôvodu poukázania dvoch záloh Slovenskej pošte, a. s., v roku 2008 o 1 435 000 tis. Sk,
· vplyvu valorizácie dôchodkov z roku 2008 do roku 2009 vo výške 3 127 446 tis. Sk, 
· predpokladanej valorizácie dôchodkov od 1. 1. 2009 o 6,95 % vo výške 9 814 843 tis. Sk, (valorizácia od 1. 1. 2009 sa premietne v zvýšení výdavkov o 4 967 409 tis. Sk),
· bežného medziročného nárastu, ktorý súvisí s priznávaním nových dôchodkov v sume 1 008 624 tis. Sk,
· vplyvu zmien zákona o sociálnom poistení účinných od 1. 8. 2006 vo výške 980 000 tis. Sk,
· zmien zákona o sociálnom poistení s účinnosťou od 1. 10. 2006, ktorá súvisí s prehodnotením invalidných dôchodkov a čiastočných invalidných dôchodkov na základe nálezu Ústavného súdu SR vo výške 200 000 tis. Sk,
· zníženia výdavkov v zmysle vplyvu zmien zákona o sociálnom poistení od 1. 1. 2008 vo o 235 486 tis. Sk,
· navrhovanej novely zákona o sociálnom poistení s účinnosťou od 1. 1. 2009, (bez výdavkov na valorizáciu v sume 4 967 409 tis. Sk) vo výške 345  000 tis. Sk.
Pri novopriznávaných dôchodkoch sa vychádzalo z predpokladu, že starobných dôchodkov bude priznaných celkom 23 352, s priemernou výškou 10 423,- Sk, predčasných starobných dôchodkov bude priznaných 7 000, s priemernou výškou dôchodku 10 400,- Sk a invalidných dôchodkov bude priznaných 13 500, s priemernou výškou dôchodku 7 723,- Sk. Aktuálna dôchodková hodnota pre rok 2009 bola stanovená vo výške 272,85, 295,22 pre rok 2010, 319,15 pre rok 2011 a 345,32 pre rok 2012.
Výdavky z DP v rokoch 2010 až 2012 sa predpokladajú takéto:
	
	
	
	v tis. Sk

	Text
	Rok 2010
	Rok 2011
	Rok 2012

	a
	1
	2
	3

	Výdavky z DP
	164 328 574
	175 366 539
	186 950 864

	v tom:
	 
	 
	 

	Výdavky ZFSP
	139 383 239
	148 784 657
	158 955 514

	Výdavky ZFIP
	24 945 335
	26 581 882
	27 995 350


Vo výdavkoch na dôchodkové dávky v rokoch 2010 až 2012 je, okrem iného, premietnutý posun veku pre odchod do starobného dôchodku žien, valorizácia dôchodkov, vyššia aktuálna dôchodková hodnota, dopad doteraz schválených noviel zákona o sociálnom poistení ako aj navrhovanej novely zákona o sociálnom poistení od 1. 1. 2009 a od 1. 1. 2010.
Výdavky na valorizáciu dôchodkových dávok sa v jednotlivých rokoch očakávajú a rozpočtujú takto:
	Text
	Rok 2010
	Rok 2011
	Rok 2012

	a
	1
	2
	3

	Zvýšenie od 1.1. o (v %)
	6,6
	5,9
	6,15

	Výdavky na zvýšenie dôchodkov podľa zákona o sociálnom poistení (v tis. Sk)
	10 036 052
	9 666 066
	10 746 302



Výdavky ZFÚP na rok 2009 sa predpokladajú vo výške 1 351 163 tis. Sk, v tom výdavky na úrazové dávky 1 294 580 tis. Sk a úhrada poistného na SP a príspevkov na SDS za poberateľov úrazovej renty 56 583 tis. Sk. Kvantifikácia výdavkov na úrazové dávky vychádza z očakávanej výšky dávok v roku 2008, zohľadňuje rast miezd v hospodárstve SR a valorizáciu úrazových dávok s účinnosťou od 1. 1. 2009. 
V rokoch 2010 až 2012 sú stanovené výdavky ZFÚP na základe rastu priemernej mzdy v hospodárstve SR a valorizácie úrazových dávok od 1. 1. bežného roka. Na základe uvedeného sa rozpočtujú výdavky nasledovne:
	v tis. Sk
	Text
	Rok 2010
	Rok 2011
	Rok 2012

	a
	1
	2
	3

	Výdavky na úrazové dávky
	1 428 245
	1 573 947
	1 737 115

	Úhrada poistného na SP a príspevkov na SDS
	64 320
	72 581
	81 578

	Výdavky ZFÚP 
	1 492 565
	1 646 528
	1 818 693


Výdavky na valorizáciu úrazových dávok sa v jednotlivých rokoch rozpočtujú takto:
	Text
	Rok 2010
	Rok 2011
	Rok 2012

	a
	2
	3
	4

	Zvýšenie od 1.1. o (v %)
	6,6
	5,9
	6,15

	Výdavky na zvýšenie úrazových dávok podľa zákona o sociálnom poistení (v tis. Sk) 
	30 776
	29 808
	32 904


Uvedené sumy zodpovedajú výdavkom odo dňa realizácie valorizácie od 1. 1. do 31.12. príslušného roku a zvýšenia úrazovej renty a pozostalostnej úrazovej renty vyplácanej vo výške 100 % namiesto  pôvodnej výšky 50 %.
Na rok 2009 sa predpokladajú výdavky ZFGP, ktorý je určený na výplatu dávky garančného poistenia a na úhradu príspevkov na SDS nezaplatených zamestnávateľom do základného fondu príspevkov na SDS, vo výške 817 735 tis. Sk, v tom výdavky na dávku garančného poistenia 150 000 tis. Sk a  úhrada príspevkov nezaplatených zamestnávateľom do základného fondu príspevkov na SDS 667 735 tis. Sk. Suma výdavkov na úhradu príspevkov na SDS nezaplatených zamestnávateľom vychádza z predikovaného počtu sporiteľov a predpokladanej úspešnosti výberu poistného.
Výdavky na dávku garančného poistenia na roky 2010 až 2012 sú, vzhľadom na ich náhodilý charakter stanovené odhadom, pretože čerpanie týchto prostriedkov je viazaný výlučne na insolventnosť zamestnávateľov. Výdavky ZFGP na roky 2010 až 2012 sa predpokladajú takéto:
	v tis. Sk
	Text
	Rok 2010
	Rok 2011
	Rok 2012

	a
	1
	2
	3

	Úhrada príspevkov na SDS zo ZFGP 
	559 635
	614 632
	673 282

	Výdavky na dávku  garančného poistenia
	150 000
	150 000
	150 000

	Výdavky ZFGP
	709 635
	764 632
	823 282


Výdavky ZFPvN na rok 2009, ktoré sú určené na výplatu dávky v nezamestnanosti sa predpokladajú vo výške 1 924 440 tis. Sk, pri priemernom mesačnom počte poberateľov dávky 20 300 a priemernej mesačnej výške dávky v nezamestnanosti 7 900,– Sk. 
Vo výške výdavkov v rokoch 2010 až 2012 sa premieta pokles počtu poberateľov dávky a nárast priemernej mesačnej výšky dávky vzhľadom na rast mzdy.  Vykvantifikovaná výška výdavkov na dávku v nezamestnanosti v rokoch 2010 až 2012 vychádza z ekonomických indikátorov stanovených IFP MF SR. Na základe uvedeného sa predpokladajú výdavky takéto:
	v tis. Sk
	Text
	Rok 2010
	Rok 2011
	Rok 2012

	a
	1
	2
	3

	Výdavky ZFPvN
	2 022 720
	2 098 080
	2 074 800


Výdavky (náklady) správneho fondu 
Tvorba správneho fondu sa v jednotlivých rokoch predpokladá takáto:
rok 2009	5 597 788 tis. Sk,
rok 2010	4 865 450 tis. Sk,
rok 2011	5 272 971 tis. Sk,
rok 2012	5 690 460 tis. Sk.
Zákonom ustanovená tvorba  v roku 2009 vytvára predpoklady: 
· pre zabezpečenie základnej prevádzky Sociálnej poisťovne v štandardných podmienkach a postupne tiež na splnenie strategických zámerov Sociálnej poisťovne v dlhšom časovom horizonte,
· na zabezpečenie rozvoja inštitúcie v oblasti  informatickej podpory výkonu hlavných činností Sociálnej poisťovne s dôrazom na zavedenie eura do informačných systémov Sociálnej poisťovne a na ďalšie úlohy vyplývajúce zo strategických zámerov Sociálnej poisťovne,
· v oblasti odmeňovania k stabilizácii ľudských zdrojov, 
· riešenia nepriaznivej situácie v oblasti štruktúry pracovísk Sociálnej poisťovne a ich celkovej vybavenosti,
· na zabezpečenie zvýšenia úrovne starostlivosti o majetok a jeho rozvoj.
Návrh rozpočtu prihliada  na skutočnosť roku 2007, na predpokladané cenové vplyvy a ďalšie skutočnosti, vrátane nepredvídaných udalostí (živelné pohromy, havárie a pod.).
	v tis. Sk
	Ukazovateľ
	Rok 2009
	Rok 2010
	Rok 2011
	Rok 2012

	a
	1
	2
	3
	4

	 Bežné výdavky v tom:
	4 785 231
	4 481 547
	4 855 694
	5 271 460

	 - mzdy
	1 909 715
	2 005 236
	2 105 495
	2 210 773

	 - poistné a príspevok do poisťovní.
	716 142
	751 964
	789 561
	829 040

	 - tovary a služby
	2 124 924
	1 688 897
	1 923 138
	2 194 147

	 - bežné transfery 
	34 450
	35 450
	37 500
	37 500

	 
	
	
	
	

	 Kapitálové výdavky v tom:
	812 557
	383 903
	417 277
	419 000

	 - všeobecné investície
	265 557
	216 000
	168 407
	137 277

	 - výdavky na informačno komunikačné technológie
	547 000
	167 903
	248 870
	281 723

	Spolu tvorba správneho fondu
	5 597 788
	4 865 450
	5 272 971
	5 690 460


V návrhu rozpočtu na rok 2009 sa na celkových výdavkoch (nákladoch) správneho fondu najväčšou mierou podieľajú prostriedky na mzdy  v objeme 34,12 %, s tým súvisiace plnenia (poistné a príspevok do poisťovní) predstavujú 12,79 %. Ostatné prevádzkové náklady tvoria 38,57% podiel. Zostávajúcich 14,52 % je určených na  kapitálové výdavky.
	Bežné výdavky
Mzdy a súvisiace plnenia:
v tis. Sk
	Ukazovateľ 
 
	Návrh rozpočtu na rok 2009
	Rozpočtový výhľad na rok 

	
	
	2010
	2011
	2012

	a
	1
	2
	3
	4

	 Mzdy, platy, služobné príjmy a ostatné osobné vyrovnania
	1 909 715    
	2 005 236    
	2 105 495    
	2 210 773    

	 Tarifný plat, osobný plat, základný plat vrátane ich náhrad
	1 633 405    
	1 764 078    
	1 905 205    
	2 057 621    

	 Príplatky
	    20 800    
	     22 500    
	    24 000    
	    25 000    

	 Náhrada za pracovnú pohotovosť
	         300    
	          500    
	         500    
	         500    

	 Odmeny
	  134 030    
	     87 426    
	    76 956    
	    51 409    

	 Ostatné osobné vyrovnania
	-
	-
	-
	-

	 Doplatok k platu a ďalší plat
	   121 180    
	   130 732    
	    98 834    
	    76 243    


	Návrh rozpočtu prostriedkov na mzdy v absolútnom vyjadrení sa odvíja od úloh, ktoré predpokladá Sociálna poisťovňa v roku 2009 a nadchádzajúcich rokoch plniť. V návrhu rozpočtu sa počíta so zvýšením počtu zamestnancov len pre rok 2009 o 71 osôb. Z tohto počtu je pre ústredie určených 20 zamestnancov a zostávajúcich 51 osôb pre pobočky.
	Na ústredí sa počíta so zvýšením počtu zamestnancov len v sekcii dôchodkového poistenia na posilnenie výkonu agendy stanovenia nároku.
	V pobočkách je potrebné prioritne riešiť najvypuklejšie problémy v územnej dostupnosti pobočiek a ich vysunutých pracovísk Sociálnej poisťovne (proklientská orientácia), ktoré vyplynuli z analýzy predmetnej problematiky. Sociálna poisťovňa predpokladá prioritne v roku 2009 riešiť územnú dostupnosť pracovísk pobočky Sociálnej poisťovne v Bratislave (IV. a V. mestská časť) a v Bratislavskom kraji, konkrétne v lokalitách okresov Malacky, Pezinok a Senec. Rozpočtové krytie sa zabezpečí pri rozpise rozpočtu na rok 2009, resp. rozpočtovými opatreniami v priebehu roka, v nadväznosti na vecné doriešenie tohto zámeru. So zvýšením počtu zamestnancov na pobočkách je potrebné rátať aj v súvislosti s rozšírením operatívnych úloh na zabezpečenie povinnosti Sociálnej poisťovne umožniť poistencovi sprístupňovanie informácií o zmenách stavu individuálneho účtu. V nadväznosti na vyhodnotenie skúseností získaných so zabezpečením tejto úlohy v roku 2008 (od 1. júla 2008) bude rozpis rozpočtu na rok 2009 upresnený a nie je možné vylúčiť aj potrebu korekcií v priebehu roka a v nasledujúcich rokoch.
	Na riešenie uvedených problémov v pobočkách Sociálnej poisťovne sa v návrhu rozpočtu vyčleňuje 51 osôb a ďalší zamestnanci sa predpokladajú získať postupne predovšetkým v rámci prerozdelenia miestnych ľudských i rozpočtových zdrojov (ukončenie projektu konsolidácie, organizačné zmeny, úspory súvisiace s informatickou podporou výkonu atď.)
Návrh rozpočtu v jednotlivých rokoch zabezpečuje v oblasti ľudských zdrojov takýto vývoj:
	Ukazovateľ
	Merná jednotka
	Skutočnosť 2007
	Očakávaná skutočnosť 2008
	Návrh rozpočtu na rok 2009
	Rozpočtový výhľad na rok

	
	
	
	
	
	2010
	2011
	2012

	a
	1
	2
	3
	4
	5
	6

	Počet zamestnancov
	osoby
	5 717
	5 821
	5 892
	5 892
	5 892
	5 892

	Priemerná mzda
	Sk
	19 854
	25 009
	27 010
	28 361
	29 779
	31 268

	Medziročný nárast:
	
	
	
	
	
	
	

	- počtu zamestnancov
	%
	x
	101,82
	101,22
	100,00
	100,00
	100,00

	- priemernej mzdy
	%
	x
	125,96
	108,00
	105,00
	105,00
	105,00



V nadväznosti na uznesenie Dozornej rady Sociálnej poisťovne č. 31/2/07, písm. b) bola v roku 2007 vypracovaná analýza systému odmeňovania a od 1. januára 2008 nadobudol účinnosť nový mzdový poriadok. Nezvládnutie reformy sociálneho poistenia v oblasti odmeňovania zamestnancov Sociálnej poisťovne v rokoch 2004 až 2007 (nízke tarifné mzdy zamestnancov a vysoké nároky zamestnávateľa na plnenie pracovných úloh, strata možnosti výraznejšie ovplyvňovať úroveň odmeňovania zo strany bezprostredne nadriadených vedúcich zamestnancov, postupné znižovanie dynamiky zárobkovej úrovne zamestnancov Sociálnej poisťovne atď.) sa podarilo zvrátiť nielen uplatnením vyššie uvedeného nástroja na presadzovanie nového mzdového systému, ale predovšetkým vytvorením primeraného priestoru na jeho uplatnenie pri rozpise rozpočtu v roku 2008. Toto možno jednoznačne dokumentovať na očakávanej skutočnosti priemernej mzdy v roku 2008. Tvorba správneho fondu umožňuje zabezpečiť v roku 2009 nárast priemernej mzdy o 8 % a pre roky 2010 až 2012 o 5 %. Zaostávanie dynamiky rastu priemernej mzdy v porovnaní s hospodárstvom Slovenskej republiky bude možné riešiť v priebehu jednotlivých rokov realizovaním rozpočtových opatrení v prípade lepšieho (hospodárnejšieho), než rozpočtom predpokladaného plnenia úloh.
Tovary a služby
Kvantifikácia návrhu rozpočtu kategórie tovarov a služieb na jednotlivé roky podľa rozpočtových položiek je uvedená v nasledujúcej tabuľke:
	v tis. Sk
	Ukazovateľ 
 
	Návrh rozpočtu na rok 2009
	Rozpočtový výhľad na rok

	
	
	2010
	2011
	2012

	a
	1
	2
	3
	4

	 Tovary a služby
	2 124 924    
	1 688 897    
	1 923 138    
	2 194 147    

	 Cestovné náhrady
	     13 361    
	    16 500    
	    18 500    
	     24 500    

	 Energia, voda a komunikácie
	   762 739    
	   675 208    
	  762 044    
	   803 771    

	 Materiál
	   226 695    
	   162 991    
	  209 148    
	   233 893    

	 Dopravné
	    27 221    
	    30 250    
	    39 548    
	     42 500    

	 Rutinná a štandardná údržba
	   461 035    
	  250 067    
	  284 203    
	   328 729    

	 Nájomné
	   137 778    
	   108 180    
	    95 576    
	   126 826    

	 Služby
	   496 095    
	   445 701    
	  514 119    
	   633 928    


Návrh rozpočtu na tovary a služby v roku 2009 predstavuje 37,96 % z celkovej predpokladanej tvorby správneho fondu na tento rok a v ostatných rokoch je to až do výšky 38,6 %.
Rozhodujúcim podkladom  pre zostavenie návrhu rozpočtu správneho fondu sú, ako bolo uvedené v predkladacej správe,  najmä strategické zámery Sociálnej poisťovne, Koncepcia rozvoja informačného systému Sociálnej poisťovne v horizonte rokov 2007 – 2012 a analýza súčasného stavu územnej dostupnosti pobočiek pre klientov, vrátane vysunutých pracovísk, ich personálnej vybavenosti a ostatných podmienok pre zabezpečenie činnosti s návrhom na riešenie. 
	Kvantifikácia jednotlivých položiek v návrhu rozpočtu sa opiera o interné štatistické časové rady, spracované osobitne za všetkých 38 pobočiek a ústredie, predovšetkým v tých položkách, ktoré sú charakteru opakujúcich sa nákladov (energie, materiál, poštovné, stravovanie zamestnancov, cestovné, autoprevádzka, poistné, úhrady za zdravotné výkony pre účely sociálneho poistenia, rutinná štandardná údržba budov, strojov, prístrojov a zariadení, prídel do sociálneho fondu, atď.) s definovateľným trendom vývoja, vrátane cenových vplyvov. Z vynaložených prostriedkov na tovary a služby v minulých rokoch boli vylúčené jednorazové náklady, ktoré sa nebudú opakovať (opravy a údržba objektov, strojov, prístrojov a zariadení rozsiahlejšieho charakteru, resp. opakujúce sa  v určených časových intervaloch, revízie rôzneho druhu, odborné posudky atď.). Na strane druhej boli v príslušných položkách zohľadnené nové úlohy (rozšírenie činnosti, nájomné, súvisiace prvotné vybavenie priestorov, zamestnancov atď.).
S ohľadom na to, že Sociálna poisťovňa disponuje rozsiahlym a rôznorodým majetkom umiestneným po celom území Slovenskej republiky, ktorý využíva 38 pobočiek, 47 vysunutých pracovísk a ústredie, návrh rozpočtu prihliada na požiadavky týchto organizačných zložiek Sociálnej poisťovne, ktoré odrážajú individuálne podmienky, stav  a finančnú náročnosť nimi spravovaného majetku.
Bežné transfery
V návrhu rozpočtu je táto rozpočtová kategória kvantifikovaná odborným odhadom takto: 
v tis. Sk
	Ukazovateľ
 
	Návrh rozpočtu na rok 2009
	Rozpočtový výhľad na rok

	
	
	2010
	2011
	2012

	a
	1
	2
	3
	4

	Bežné transfery
	     34 450    
	    35 450    
	    37 500    
	    37 500    

	 Transfery jednotlivcom a nezis. právnickým osobám
	     33 350    
	    34 350    
	    36 400    
	    36 400    

	 Transfery do zahraničia
	      1 100    
	      1 100    
	      1 100    
	      1 100    



Zahŕňa prípadné záväzky Sociálnej poisťovne vyplývajúce zo Zákonníka práce a platných kolektívnych zmlúv pri prvom odchode zamestnancov do dôchodku, uplatnení racionalizačných zmien s dôsledkom znižovania počtu zamestnancov a náhrady zamestnancom za pracovnú neschopnosť.
Návrh rozpočtu kategórií tovary a služby a bežné transfery v štruktúre položiek a podpoložiek ekonomickej klasifikácie je v prílohe č. 4.
Kapitálové výdavky
Návrh rozpočtu kapitálových výdavkov na rok 2009 s výhľadom do roku 2012 je finančne vyjadrený v nasledujúcej tabuľke:
	v tis. Sk
	Ukazovateľ
 
	Návrh rozpočtu na rok 2009
	Rozpočtový výhľad na rok

	
	
	2010
	2011
	2012

	a
	1
	2
	3
	4

	Kapitálové výdavky
	812 557    
	383 903    
	417 277    
	419 000    

	Obstarávanie kapitálových aktív
	812 557    
	383 903    
	417 277    
	419 000    

	Nákup pozemkov a nehmotných aktív
	268 000    
	  74 090    
	 107 870    
	140 723    

	Pozemkov
	      -    
	      -    
	       -    
	      -    

	Softvéru
	268 000    
	  74 090    
	 107 870    
	140 723    

	Nákup strojov, prístrojov, zariadení, techniky a náradia
	295 357    
	 119 813    
	163 707    
	165 707    

	Interiérového vybavenia
	     -    
	  22 000    
	  11 000    
	      -    

	Výpočtovej techniky
	279 000    
	  93 813    
	 141 000    
	141 000    

	Telekomunikačnej techniky
	   3 000    
	    1 000    
	    1 000    
	    9 000    

	Prevádzkových strojov, prístrojov, zariad., techniky a náradia
	   5 357    
	        -    
	    2 707    
	    7 707    

	Špeciálnych strojov, prístrojov, zariadení, techniky, náradia 
	   8 000    
	   3 000    
	    8 000    
	    8 000    

	Nákup dopravných prostriedkov všetkých druhov
	 10 000    
	10 000    
	10 000    
	  14 000    

	Prípravná a projektová dokumentácia
	   9 500    
	    7 500    
	    5 700    
	   2 220    

	Realizácia stavieb a ich technické zhodnotenie
	229 700    
	172 500    
	130 000    
	 96 350    



Rozpočtovou prioritou pri zostavovaní návrhu rozpočtu kapitálových výdavkov je zabezpečenie finančných prostriedkov na informatickú podporu výkonu celej inštitúcie. Najviac finančných prostriedkov do tejto oblasti sa predpokladá vynaložiť v roku 2009       (547 mil. Sk, čo predstavuje až 67,3 % z návrhu rozpočtu kapitálových výdavkov).
V tejto súvislosti sa vychádzalo z Koncepcie rozvoja informačného systému Sociálnej poisťovne  v horizonte rokov 2007 až 2012 s väzbou na stratégiu a zámery súvisiace s riešením štruktúry a vybavenosti pracovísk Sociálnej poisťovne. Návrh rozpočtu pre rok 2009 je sústredený najmä na finančné krytie zmluvne zabezpečených kľúčových projektov vo finančnom objeme 367 369 tis. Sk. Tieto projekty sú zamerané predovšetkým na pripravenosť Sociálnej poisťovne na menu euro, na systémy pre finančné riadenie inštitúcie, podporu riadenia prevádzky, technickej infraštruktúry a bezpečnosti informačných systémov Sociálnej poisťovne. Na finančné krytie nových projektov sú rozpočtované finančné prostriedky vo výške 179 631 tis. Sk.
V rokoch 2010 až 2012 sa v porovnaní s rokom 2009 predpokladá do oblasti informačno-komunikačných technológií vynaložiť v súlade s uvedenou koncepciou podstatne menej finančných prostriedkov (v roku 2010  167,9 mil. Sk, v roku 2011  248,9 mil. Sk a v roku 2012  281,7 mil. Sk).
Na zabezpečenie tzv. všeobecných investícií bolo možné, s ohľadom na tvorbu správneho fondu a vysokú finančnú náročnosť riešenia oblasti informatiky, vyčleniť v návrhu rozpočtu správneho fondu len takéto finančné objemy: rok 2009  265,6 mil. Sk, rok 2010 216,0 mil. Sk, rok 2011  168,4 mil. Sk a rok 2012 137,3 mil. Sk.
Finančné prostriedky na zabezpečenie všeobecných investícií v roku 2009 (265 557 tis. Sk) sú rozpočtované na nevyhnutné akcie investičného charakteru. Z toho najväčší objem vo výške 229 700 tis. Sk je vyčlenený na realizáciu stavieb a ich technické zhodnotenie. Na prípravnú a projektovú dokumentáciu sa vyčleňuje objem 9 500 tis. Sk, nákup dopravných prostriedkov v sume 10 000 tis. Sk na obnovu existujúceho vozového parku a na nákup strojov, prístrojov, zariadení, techniky a náradia v sume 16  357 tis. Sk.
Jednoznačne možno konštatovať, že rozpočtované sumy zapracované v návrhu rozpočtu kapitálových výdavkov, s účelovým určením na zabezpečenie všeobecných investícií, nevytvárajú dostatočný priestor na riešenie tzv. odložených investičných aktivít z minulých rokov.
Sumy vyčlenené v návrhu rozpočtu kapitálových výdavkov na realizáciu stavieb a ich technického zhodnotenia a na súvisiacu prípravnú a projektovú dokumentáciu uvedené v predchádzajúcej tabuľke, umožňujú riešiť problémy priestorového umiestnenia pobočiek a ich vyčlenených pracovísk len v obmedzenom rozsahu. Z 38 pobočiek je 21 umiestnených vo vlastných vyhovujúcich priestoroch, 9 vo vlastných nevyhovujúcich priestoroch a 8 je v prenajatých priestoroch, z toho 4 pobočky v nevyhovujúcom prenájme. Pre rok 2009 sa počíta s výstavbou novej prevádzkovej budovy pre pobočku Rimavská Sobota a s technickým zhodnotením nevyhovujúcich objektov najmenej troch pobočiek, s konkretizáciou v ďalších etapách rozpočtového procesu. Pri rozpise rozpočtu kapitálových výdavkov na tento účel v jednotlivých rokoch sa musí prihliadať tiež na konkretizáciu úloh, ktoré vyplynú z už spomínanej analýzy územnej dostupnosti pobočiek a ich vysunutých pracovísk pre klientov Sociálnej poisťovne.
Na nákup strojov, prístrojov, zariadení, techniky a náradia  sa v návrhu rozpočtu predpokladá najvyššia suma (5,4 mil. Sk) vynaložiť v roku 2009, s určením predovšetkým na nákup fotokopírovacích strojov pre novozriadené vysunuté pracoviská a doplnenie existujúceho stavu, na základe oprávnených požiadaviek organizačných útvarov Sociálnej poisťovne. Okrem toho sa predpokladá obstarať stroje, drobnú techniku a rôzne náradie (skartovacie stroje, mobilné klimatizačné jednotky, bezpečnostné trezory, kuchynskú technológiu a pod.). V ďalších rokoch (2011 a 2012) sa predpokladá vykonať náhrada starých a opotrebovaných fotokopírovacích strojov, ktorých oprava by už bola nerentabilná a obstarať ďalšiu potrebnú techniku podľa opodstatnených a objektivizovaných požiadaviek. Na tento účel je v rozpočtovom výhľade v obidvoch rokoch navrhnutá suma spolu 10,4 mil. Sk.
Finančné prostriedky uvedené v návrhu rozpočtu na obstaranie špeciálnych strojov, prístrojov, zariadení, techniky a náradia sú určené na zabezpečenie nových a zhodnotenie existujúcich technických prvkov bezpečnostných systémov v objektoch Sociálnej poisťovne (EPS, EZS, atď.).
Návrh rozpočtu na nákup dopravných prostriedkov vychádza z analýzy štruktúry a stavu motorových vozidiel Sociálnej poisťovne. Sociálna poisťovňa má v súčasnosti 115 služobných motorových vozidiel, z toho na ústredí 20 služobných motorových vozidle (z toho 3 prevádzkové) a na pobočkách 95 služobných motorových vozidiel, obstaraných v rokoch 1996-2007.  V roku 2008 bolo nakúpených 25 motorových vozidiel, z toho 15 ks Oktávií ako náhrada za Ople Vectra zakúpené v rokoch 1997 – 1998 a 10 ks Fábií ako náhrada za vozidlá typu Felície obstarané v rokoch 1996-2000.
Z rozpočtovaných prostriedkov na rok 2009 v sume 10 mil. Sk bude realizovaná výmena zostávajúcich 14 ks vozidiel Opel Vectra, ktorých výmena bola začatá v roku 2004 a 5 ks Fábií obstaraných v roku 1998 – 2000, čím bude ukončená obmena vozidiel obstaraných do roku 2000 (aj keď vozidlá typu Octávie, obstarané od roku 2004 budú mať v tom čase 5 rokov). V roku 2011 bude nevyhnuté začať ďalšie „kolo“ výmeny vozidiel, pretože vozidlá obstarané v roku 2004 budú mať 7 rokov a najazdených cca 250 – 300 tis. km. Taktiež bude potrebné postupne vymeniť prevádzkové vozidlá na ústredí, ktoré boli zakúpené v roku 2001.
III.	Záver
Z hľadiska celkového hospodárenia Sociálnej poisťovne je možné očakávať v jednotlivých rokoch takéto výsledky:
	
	
	
	
	
	v tis. Sk

	Ukazovateľ
	Príjmy v bežnom roku
	Výdavky (náklady)
	Bilančný rozdiel v bežnom roku
	Prevod fin. prostriedkov z min. rokov
	Bilančný rozdiel celkom

	a
	1
	2
	3
	4
	5

	Očakávaná skutočnosť za rok 2008
	157 142 564
	154 038 405
	3 104 159
	16 717 842
	19 822 001

	Návrh rozpočtu na rok 2009
	173 377 533
	167 443 355
	5 934 178
	19 822 001
	25 756 179

	Rozpočtový výhľad na rok: 
	 
	 
	 
	 
	 

	2010
	185 285 017
	182 039 057
	3 245 960
	25 756 179
	29 002 139

	2011
	199 535 841
	194 474 006
	5 061 835
	29 002 139
	34 063 974

	2012
	208 350 893
	207 494 653
	856 240
	34 063 974
	34 920 215


V roku 2009 bilančný rozdiel v bežnom roku je ovplyvnený predovšetkým dopadom novely zákona o starobnom dôchodkovom sporení a dopadom novely zákona o sociálnom poistení. Zapracované finančné prostriedky zo ŠFA v roku 2012 sú stanovené Sociálnou poisťovňou, pretože rozpočet verejnej správy, ktorého súčasťou je rozpočet Sociálnej poisťovne, je vypracovaný len do roku 2011. Preto aj bilančný rozdiel v bežnom roku 2012 je ovplyvnený touto skutočnosťou.
Hospodárenie Sociálnej poisťovne bude aj v rokoch 2008 až 2012 ovplyvňovať deficitné hospodárenie v DP. Deficit v DP bude Sociálna poisťovňa vykrývať v zmysle § 167 ods. 1 zákona o sociálnom poistení z RFS a v rokoch 2008 až 2010 aj z vnútorných zdrojov v zmysle § 293ai zákona o sociálnom poistení. 
x  x  x
Príjmovú časť rozpočtu Sociálnej poisťovne od roku 2005 výrazne ovplyvňuje zavedenie starobného dôchodkového sporenia. Predpokladá sa, že v roku 2009 by mali byť príspevky na SDS postúpené v celkovej sume 21 694 006 tis. Sk, z toho za sporiteľov:
· z EAO v sume	19 320 602 tis. Sk,
· štátu	1 700 798 tis. Sk,
· Sociálnej poisťovne	4 871 tis. Sk.
Zo ZFGP budú uhradené príspevky na SDS v sume 	667 735 tis. Sk.
Predpokladá sa, že Sociálna poisťovňa v ďalších rokoch postúpi príspevky na SDS takto: 
	
	
	
	v tis. Sk

	Text 
	Rok 2010
	Rok 2011
	Rok 2012

	a
	1
	2
	3

	Postúpené príspevky na SDS
	23 825 732
	26 183 819
	28 698 509

